Diari Oficial de la Generalitat Valenciana


Sumari del DOGV 2581, del 08-09-1995 (1995/836008)

DECRET 266/1995, de 29 d'agost, del Govern Valencià, pel qual autoritza la Societat Rectora de la Borsa de Valors de València, SA, perquè cedesca l'ús de diversos locals pertanyents al conjunt immobiliari situat al carrer Llibrers, 2 i 4, de València.
-----------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/08/29/266/dof/vci/html**

### Dades del document

Número de DOGV
:   2581

Data del DOGV
:   08-09-1995

Secció del DOGV
:   DISPOSICIONS GENERALS

Número del document
:   1995/836008


Data del document
:   29-08-1995

Organisme emissor
:   Conselleria d'Economia i Hisenda

Tipus de document
:   Decret

DECRET 266/1995, de 29 d'agost, del Govern Valencià, pel qual autoritza la Societat Rectora de la Borsa de Valors de València, SA, perquè cedesca l'ús de diversos locals pertanyents al conjunt immobiliari situat al carrer Llibrers, 2 i 4, de València.   
Mitjançant el Decret 109/1995, de 6 de juny, el Govern Valencià va cedir gratuïtament a la Societat Rectora de la Borsa de Valors de València, SA, el conjunt immobiliari situat al carrer Llibrers, 2 i 4, de València.  
D'acord amb l'article 2 del decret esmentat, la cessió, per termini de trenta anys, s'efectuava amb la finalitat de destinar l'immoble a seu de la Borsa de València i per a la realització de totes aquelles activitats que estiguen relacionades o siguen connexes amb els fins d'aquesta institució.  
La Fundación de Estudios Bursátiles y Financieros i la FC & M, Sociedad Rectora del Mercado de Futuros y Opciones sobre Cítricos, SA, són dues entitats directament vinculades a la Borsa de València, el fi de les quals, entre altres, és consolidar la ciutat de València com a plaça financera diferenciada d'altres existents.  
Amb la finalitat de facilitar el desenvolupament dels objectes socials i fundacionals de totes dues entitats, es requereix que aquestes puguen ocupar diversos locals ubicats en l'edifici cedit per la Generalitat Valenciana a la Societat Rectora de la Borsa de Valors de València, SA.  
L'article 2 del Decret 109/1995, de 6 de juny, del Govern Valencià, permet, dins els límits de la cessió efectuada, que locals de l'immoble cedit puguen ser utilitzats per altres institucions les activitats de les quals estiguen relacionades amb els seus fins.  
Atesa la utilitat pública i l'interès social del fi al qual es destinaran, per la Fundación de Estudios Bursátiles y Financieros i la FC & M, Sociedad Rectora del Mercado de Futuros y Opciones sobre Cítricos, SA, diversos locals de l'edifici seu de la Borsa de València.  
Atès el que disposa l'article 41 de la Llei 3/1986, de 24 d'octubre, de Patrimoni de la Generalitat Valenciana, a proposta del conseller d'Economia i Hisenda, i amb la deliberació prèvia del Govern Valencià, en la reunió del dia 29 d'agost de 1995,  
DECRETE  
Article primer  
Autoritzar la Societat Rectora de la Borsa de Valors de València, SA, perquè puga cedir l'ús de part del conjunt immobiliari situat al carrer Llibres, 2 i 4, de València, que li fou cedit per la Generalitat Valenciana mitjançant el Decret 109/1995, de 6 de juny, del Govern Valencià, a la Fundación de Estudios Bursátiles y Financieros i a la FC & M, Sociedad Rectora del Mercado de Futuros y Opciones sobre Cítricos, SA, en els termes i les condicions que estime oportú.  
Article segon  
Els locals que en virtut d'aquesta autorització siguen cedits, hauran de ser utilitzats per les entitats beneficiàries amb l'única finalitat de realitzar activitats de promoció dels mercats financers o altres que puguen contribuir a consolidar la ciutat de València com a plaça financera diferenciada d'altres.  
Article tercer  
El termini d'aquesta cessió serà com a màxim de trenta anys comptadors des de l'entrada en vigor del Decret 109/1995, de 6 de juny, del Govern Valencià.  
Article quart  
En cas d'incompliment dels fins indicats en l'article 2, l'ús dels locals objecte de cessió revertirà automàticament a la Societat Rectora de la Borsa de Valors de València, SA.  
DISPOSICIó FINAL  
Del document de cessió que subscriga la Societat Rectora de la Borsa de Valors de València, SA, s'haurà de facilitar una còpia a la Direcció General de Tributs i Patrimoni per a la constància en l'Inventari General de Béns i Drets de la Generalitat Valenciana.  
València, 29 d'agost de 1995  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller d'Economia i Hisenda,  
JOSÉ LUIS OLIVAS MARTíNEZ


Còpia Permalink ELI